Diari Oficial de la Generalitat Valenciana


Sumari del DOGV 4209, del 13-03-2002 (2002/2167)

Informació pública de l'aprovació de l'expedient d'expropiació i convenis per a la regularització del carrer d'Edeta.
---------------------------------------------------------------------------------------------------------------------

### Dades del document

Número de DOGV
:   4209

Data del DOGV
:   13-03-2002

Secció del DOGV
:   V. ALTRES ANUNCIS - F) EXPROPIACIONS

Número del document
:   2002/2167


Organisme emissor
:   Ajuntament de l'Eliana

Tipus de document
:   Anunci

Informació pública de l'aprovació de l'expedient d'expropiació i convenis per a la regularització del carrer d'Edeta. [2002/F2167]
  
El Ple de l'ajuntament, en la sessió realitzada amb caràcter ordinari el dia 29 de novembre, va adoptar entre altres l'acord següent:
  
Primer. Aprovar l'expedient d'expropiació respecte dels terrenys identificats en l'informe de l'enginyer municipal, la relació de propietaris dels quals serà publicada durant el termini de 15 dies (amb descripció dels béns i drets afectats) als efectes de l'article 36 de la Llei 6/1998, el 135 del Text Refós de la Llei sobre el Règim del Sòl i Ordenació Urbana, en concordança amb els articles 15 i següents de la Llei d'Expropiació Forçosa, termini durant el qual es trobarà exposat al tauler d'anuncis de l'àrea d'Urbanisme, i qualsevol persona podrà aportar per escrit raons de fons o forma a la necessitat d'ocupació. Transcorregut el termini esmentat sense al·legacions, s'entendrà conclòs l'expedient d'expropiació.
  
Segon. Acceptar els convenis subscrits pels interessats, de conformitat amb els fulls d'apreciació realitzats per l'enginyer municipal que s'aproven, que fixen el preu just en metàl·lic, si bé per a l'efectivitat del pagament i reconeixement de drets, i en conseqüència la seua adquisició, caldrà aportar el certificat registral que acredite la propietat dels terrenys, i s'alçarà acta d'ocupació i pagament.
  
Tercer. Procedir, una vegada fiscalitzat per la Intervenció, al pagament del preu convingut, a càrrec del Patrimoni Municipal de Sòl, així com a l'ocupació d'aquests terrenys, d'acord amb el que s'estableix en la legislació d'expropiació forçosa i urbanisme.
  
Quart. L'acceptació d'aquest acord pels particulars suposa la renúncia expressa a totes les accions que els pogueren correspondre derivades de l'expedient d'expropiació forçosa, i no podran reclamar per cap concepte com a afectat per l'expedient, ja que amb la quantitat estipulada i una vegada rebuda, es considera íntegrament pagat, tant de l'import de la valoració dels béns i drets considerats com de tots els perjudicis que en qualsevol ordre se li hagueren pogut ocasionar.
  
Cinqué. El preu just engloba i abastarà el pagament dels elements valorables, que es deriven de l'expedient d'expropiació i de totes les possibles indemnitzacions a què poguera donar lloc aquesta expropiació.
  
Sisé. Ordenar a la Intervenció que retinga a càrrec del Patrimoni Municipal del Sòl la quantitat que s'ha de fer efectiva per adquisició de terrenys per a la regularització del carrer d'Edeta, la quantitat de set-centes deu mil (710.000) pessetes.
  
Seté. Publicar la relació d'afectats als efectes oportuns.
  
Huité. Facultar l'Alcaldia per a l'execució d'aquest acord, fins i tot per als documents que pertoque atorgar a l'efecte.
  
Contra aquest acord, que posa fi a la via administrativa, es pot interposar un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, dins del termini de dos mesos, comptats a partir de l'endemà de la recepció d'aquesta notificació; potestativament, es podrà interposar un recurs de reposició davant del mateix òrgan que ha dictat l'acord que es notifica, en el termini d'un mes, comptat a partir de l'endemà de la data d'aquesta notificació, sense perjudici que es puga interposar qualsevol altre recurs que es considere pertinent. Una vegada interposat el recurs potestatiu de reposició, no es podrà interposar el contenciós fins que siga resolt expressament el primer o s'haja produït la desestimació presumpta d'aquest, cosa que tindrà lloc una vegada transcorregut el termini d'un mes des de la interposició. Tot això de conformitat amb el que s'estableix en la Llei 29/1998, de 13 de juliol, Reguladora de la Jurisdicció Contenciosa Administrativa, i l'article 116 i concordants de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Igualment es publica tot seguit la relació completa de béns i drets afectats, com també els seus respectius titulars, a fi que els interessats, fins al moment de l'alçament de les actes prèvies, puguen formular per escrit davant de l'organisme expropiador les al·legacions només als efectes d'esmenar possibles errors que s'hagen patit en allistar els béns afectats per la urgent ocupació, d'acord amb el que s'estableix en l'article 56.2 del Reglament d'Expropiació Forçosa.
  
Parcel·la número 1:
  
- Referència cadastral número 25344-36.
  
- Propietat: J. Manuel Coll i Rosa Lourdes Catalán.
  
- Superfície afectada: 64 m2.
  
Parcel·la número 2:
  
- Referència cadastral número 25182-35.
  
- Propietat: María Carmen Montaner Calabuig.
  
- Superfície afectada: 7 m2.